JANO r.y. (YR03483036) HALLITUKSEN KOKOUS

Normaalikoulu

Harjoittelijoiden huone Pöytäkirja 14/2011  
PL 35 (N)  
40351 Jyväskylä 27.11.2011

Aika: perjantai 25.11.2011 klo 8:30

Paikka: Agora, Piato

Läsnä:

Annika Harja, Teija Hytönen, Outi Ihamäki, Henna Kotoneva, Tiina Rötkö, Maiju Vihonen

**1§ Kokouksen avaus**

Yhdistyksen puheenjohtaja Outi Ihamäki avasi kokouksen klo 08:37. Teija Hytöselle ja Henna Kotonevalle myönnettiin läsnäolo- ja puheoikeus.

**2§ Kokouksen laillisuus ja päätösvaltaisuus**

Todettiin kokous laillisesti koolle kutsutuksi ja päätösvaltaiseksi.

**3§ Kokouksen esityslista**

Esityslista hyväksyttiin.

**4§ Edelliset pöytäkirjat**

Pöytäkirjat 11/2011 ja 13/2011 hyväksyttiin muutoksitta.

**5§ Ilmoitusasiat**

- Outi Ihamäki, Outi Talvitie ja Sampo Pitkänen olivat järjestökurssilla Tuusulassa 19.-20.11 ja saivat ideoita ensivuotta varten.

- Normaalikoulun harjoittelijoidenhuoneelta on kadonnut sakset. Toivotaan pikaista palautusta.

- Harjoittelijoidenhuoneen laminointikoneelle on laitettu ohjeistus ja laminointikalvojen käytöstä pyydetään käyttäjiltä hintaa 30 snt/kalvo.

- Uuden hallituksen perehdytysilta 24.11 meni hyvin ja moni pääsi paikalle.

- Ida Savinainen ilmoittautui poissaolevaksi loppukaudeksi 2011.

- Järjestökoulutus on 16.1.2012 klo 15:30 ja järjestäytymiskokous pidetään 18.1.2012 klo 16-18.

- 2.2.2012 järjestetään opeainejärjestöjen uusien hallitusten tapaamisilta Ilokivessä klo 18 alkaen.

**6§ SOOL**

SOOLilta oli tullut postia ensi vuoden tapahtumista:

- 27.1. teemaseminaari Monikulttuurisuus minussa – minusta on moneksi Educa-messujen yhteydessä Helsingin messukeskuksessa.

- 27.-28.1 Opetusalan koulutustapahtuma Educa 2012 Helsingin messukeskuksessa.

- 28.-29.1. SOOLin puheenjohtajatapaaminen Akavatalolla Helsingissä

- 10.2. Koulutuspäivä jäsenyhdistysten taloudenhoitajille sekä SOOL-, Kopo- ja kansainvälisyysvastaaville Akavatalolla Helsingissä.

**7§ Rahastonhoitajan terveiset**

Rahastonhoitaja Maiju Vihonen ilmoitti, että sitsimaksut ovat vielä vaiheessa, kaikki maksut eivät ole vielä tulleet. Tilitilanne on muuten suhteellisen hyvä. SOOL-päivän merkkimyynnistä saatiin 15€.

**8§ Käsiteltävät asiat**

**a)**Palautteen kerääminen syksyn opinnoista: Tähän mennessä on tullut 2 palautetta, lisää odotellaan.

**b)** Palautteen kerääminen Janon toiminnasta: Ajateltiin palautteen keräämistä tammikuussa, suunnitellaan tarkemmin myöhemmin.

**c)** Aineenopettaja opiskelijoille tiedottaminen C- ja X-rakennusten sisäilmaongelmista: KTKP- ja OPEA-opintoja pitäviä opettajia infotaan asiasta, ja tavoite on, että tiloja ei käytetä enää 1.1.2012. Outi Ihamäki pitää pienen tiedotustilaisuuden asiasta ennen Aimo Naukkarisen OPEA211-luentoa 8.12.2011.

**d)** Yhteistyö Pedagon ja OKL:n kanssa: Yhteistyötä on päätetty tiivistää. Jano pyrkii ehdottamaan OKL:lle, että he ottaisivat huomioon myös meidän opiskelijoidemme osalta mahdolliset ainejärjestön tapahtumat, näin vältyttäisiin aikataulujen päällekkäisyyksiltä. Outi ehdotti myös ”Matti-kahveja”, jolloin Matti Rautiainen tulisi harjoittelijoiden huoneelle kahvittelemaan ja keskustelemaan opiskeluasioista.

**e)** Uuden hallituksen perehdytys: Edellisen päivän (24.11.2011) uuden hallituksen perehdytysilta sujui hyvin. Ruokiin meni rahaa 37,06€ ja sauna oli varattu klo 18-21:30 ja vuokra oli 12€/h, jolloin saunan kokonaishinnaksi tuli 42€. Yhteensä siis rahaa meni 79,06€.

Teija oli käynyt Jyy:n taloudenhoitajakoulutuksessa.

**9§ Toimikunnat ja PJ-tapaaminen**

- Outi kävi johtoryhmässä, jossa keskusteltiin maisteriohjelmasta, ylipiston laitosten rahoitusmallin muuttamisesta ja tiistaityöskentelystä

- Puheenjohtajien tapaamisessa oli puhetta sisäilmaongelmista, luovan illan kehittämisestä ja pre-talvipäivien muuttamisesta viikon mittaiseksi. Yhteiseen ohjelmistoon oli suunniteltu myös Ope Goes –bileet feat. Emile (28.3.2012) ja hallitussitsit (2.2.2012).

**10§ Muut esille tulevat asiat**

Muita esiin tulevia asioita ei ollut.

**12§ Seuraava kokous ja kokouksen päättäminen**

Seuraava kokous on 12.12.2011 klo 11:00, paikasta tiedotetaan myöhemmin. Kokous päättyi klo 09:26.

Outi Ihamäki Tiina Rötkö

Puheenjohtaja Sihteeri